પૂણેનો કાર્યક્રમ બિનરાજકીય હતો અને તેથી જ ઠાકરે અને પવાર જેવા જુદાજુદા પક્ષના નેતાઓ ત્યાં એકઠાં થયાં હતાં. જોકે કાર્યક્રમના રાજકીય પડઘા હવે સંભળાઈ રહ્યાં છે. શરદ પવાર પોલિટિક્સ વિના પાણી પણ ના પીવે. તેથી આવા કાર્યક્રમમાં તેઓ રાજ ઠાકરે સાથે સ્ટેજ પર બેસવા તૈયાર થયાં તે જ મોટી વાત હતી. તેઓ કદાચ ચકાસણી કરી રહ્યાં હતા કે રાજ ઠાકરે બેસવાથી લોકોમાં શું રિએક્શન આવશે. બીજું મરાઠી ભાષા અને મરાઠાઓ દ્વારા અનામતના મુદ્દે શું માહોલ છે તેની પણ ચકાસણી તેમણે કરવાની છે.